rejauldu/bengali-wikipedia huggingface dataset:
সামারিতান গার্ল (Hangul: 사마리아; RR: Samaria) ২০০৪ সালের দক্ষিণ কোরিয় চলচ্চিত্র যা রচনা এবং পরিচালনা করেছেন কিম কি-দুক। প্রযোজনা করেছেন কিম কি-দুক এবং বেই জেয়ং-মিন। অভিনয়ে ছিলেন কেওয়াক জি-মিন, সিও মিন-জেয়ং, লী ইঅল প্রমুখ।  চলচ্চিত্রটির সঙ্গীত পরিচালনা করেছেন পার্ক জি-ওঙ্গ। চিত্রগ্রহণ করেছেন সিঅন সাঙ-জিএ এবং সম্পাদনা করেছেন কিম কি-দুক।  কাহিনীসংক্ষেপ ইও-জিন  এবং জই-ইয়ঙ দুজন তরুণ মেয়ে ইয়োরোপ ভ্রমণের জন্যে অর্থ উপার্জন করার চেষ্টা করতে থাকে। অধিক উপার্জনের জন্যে জই-ইয়ঙ পতিতাবৃত্তির কাজ করতে থাকে, এবং ইও-জিন  সে সময়ে তার সহায়িকা হয়ে পুলিশের উপর নাজরদারি করে। ইও-জিন  একফাঁকে কিছুক্ষণের জন্যে সরে যাওয়ায় পুলিশ মোটেলের উপরে উঠে যায়, যেখানে জই-ইয়ঙ তার ভোক্তার সাথে মিলিত হচ্ছে। পুলিশের কাছে ধরা পড়া এড়ানোর জন্যে জই-ইয়ঙ মোটেল জানালা থেকে লাপ দিয়ে নিচে পড়ে চরমভাবে আহত হয়।   অভিনয়ে   কেওয়াক জি-মিন - ইও-জিন  সিও মিন-জেয়ং - (credited as সিও মিন-জেয়ং) - জই-ইয়ঙ  লী ইঅল - ইয়ঙ -কি, ইও-জিনের বাবা  সমাদর কিম কি-দুকের অন্যান্য চলচ্চিত্রের মতোন নিজের দেশে ‘‘সামারিতান গার্ল’’ বক্স অফিস সাফল্য না পেলেও বাইরের দেশে থেকে কিছুটা নাফল্য পেয়েছে। বার্লিন আন্তর্জাতিক চলচ্চিত্র উৎসব ২০১৪-এ সিলভার বিয়ার দ্বিতীয় স্থান জয়ের পর অন্যান্য আন্তর্জাতিক চলচ্চিত্র উৎসবেও সাড়া ফেলে।  তথ্যসূত্র  বহিঃসংযোগ  }  বিষয়শ্রেণী:২০০৪-এর চলচ্চিত্র বিষয়শ্রেণী:২০০০-এর দশকের নাট্য চলচ্চিত্র বিষয়শ্রেণী:কোরীয় ভাষার চলচ্চিত্র বিষয়শ্রেণী:দক্ষিণ কোরীয় চলচ্চিত্র বিষয়শ্রেণী:দক্ষিণ কোরীয় নাট্য চলচ্চিত্র বিষয়শ্রেণী:দক্ষিণ কোরীয় স্বাধীন চলচ্চিত্র বিষয়শ্রেণী:কিম কি-দুক পরিচালিত চলচ্চিত্র বিষয়শ্রেণী:২০০০-এর দশকের দক্ষিণ কোরীয় চলচ্চিত্র বিষয়শ্রেণী:২০০০-এর দশকের কোরীয় ভাষার চলচ্চিত্র
ইজ দেয়ার এনিবডি আউট দেয়ার? দা ওয়াল লাইভ ১৯৮০–৮১ ব্রিটিশ রক সঙ্গীত দল পিংক ফ্লয়েডের একটি সরাসরি অ্যালবাম। এটি লন্ডনের আর্লস কোর্টে ১৯৮০ সালের আগস্ট এবং ১৯৮১ সালের জুনে সরাসরি পরিবেশনার নির্বাচিত ট্র্যাক সহ জেমস গার্থির প্রযোজনা ও প্রকৌশল তত্বাবধানে দ্য ওয়াল অ্যালবামের সমর্থনে একটি সরাসরি উপস্থাপনা। অ্যালবামটি প্রথমে ইএমআই রেকর্ডস থেকে ২৩ মার্চ ২০০০ সালে নেদারল্যান্ডসে, এবং ২৭ মার্চ যুক্তরাজ্যে সীমিত সংস্করণে প্রকাশিত হয়েছিল। পরবর্তীতে ২০০০ সালে ১৮ এপ্রিল মার্কিন যুক্তরাষ্ট্র এবং কানাডায় সাধারণ বিতরণের জন্য কলম্বিয়া রেকর্ডস কর্তৃক পরিবেশিত হয়েছিল।  অনুষ্ঠানের প্রথমার্ধ জুড়ে মঞ্চে একটি প্রাচীর নির্মাণ দেখানো হয়। একবার সম্পূর্ণ হয়ে গেলে, ব্যান্ডের সদস্যরা প্রাচীরের সামনে, উপরে, এমনকি পেছনে পরিবেশন করে। অ্যালবামের শিল্পকর্মে একটি কালো দেয়ালের সামনে ব্যান্ডের চার সদস্যের লাইফ-মাস্ক প্রদর্শিত হয়েছে। "ইন দ্য ফ্লেশ" গানের সময় "প্রতিনিধি ব্যান্ড" মুখোশগুলি পরেছিলেন।Pete Woods on bass, Willy Wilson on drums, Andy Bown playing keyboards, Andy Roberts on guitar "গুডবাই ব্লু স্কাই" এবং "রান লাইক হেল" গানের অংশগুলি ১৯৮৭ সালের ১৭ জুন অনুষ্ঠান থেকে নেওয়া হয়েছিল, যেটি ছিল ২০০০ সালে লাইভ এইট কনসার্টে পরিবেশিত পিংক ফ্ল য়েডের চার সদস্যের একত্রে সর্বশেষ শেষ পরিবেশনা।  ২০১২ সালের ফেব্রুয়ারিতে "দ্য ওয়াল''-এর "এমারশন" বক্সসেট সংস্করণের অংশ হিসাবে অ্যালবামটি পুনরায় প্রকাশ করা হয়েছিল।   তথ্যসূত্র    বহিঃসংযোগ   - Site containing transcripts of Waters' speeches before Run Like Hell  বিষয়শ্রেণী:২০০০-এর সরাসরি অ্যালবাম বিষয়শ্রেণী:দ্য ওয়াল (রক অপেরা) বিষয়শ্রেণী:পিংক ফ্লয়েডের সরাসরি অ্যালবাম বিষয়শ্রেণী:জেমস গার্থি (রেকর্ড প্রযোজক) প্রযোজিত অ্যালবাম বিষয়শ্রেণী:স্টর্ম থরগের্সন কর্তৃক প্রচ্ছদ শিল্পসহ অ্যালবাম বিষয়শ্রেণী:ইএমআই রেকর্ডসের সরাসরি অ্যালবাম বিষয়শ্রেণী:কলাম্বিয়া রেকর্ডসের সরাসরি অ্যালবাম
থাম্ব|ভারতের সরকারি শাসনকাঠামো সমষ্টি উন্নয়ন ব্লক বা কমিউনিটি ডেভেলপমেন্ট ব্লক (সংক্ষেপে ব্লক) ভারতের গ্রামস্তরের স্থানীয় প্রশাসনিক বিভাগ। ব্লকের শাসনভার ব্লক উন্নয়ন আধিকারিকের (বিডিও) হাতে ন্যস্ত থাকে।  ১৯৫২ সালে গ্রামীণ শিক্ষা, যোগাযোগ, স্বাস্থ্য ও স্বাস্থ্যসচেতনা কর্মসূচি বাস্তবায়নের লক্ষ্যে সমষ্টি উন্নয়ন কর্মসূচি ঘোষিত হয়। ১৯৫৬ সালে প্রথম পঞ্চবার্ষিকীর পরিকল্পনার শেষে ভারতে ২৪৮টি (জনসংখ্যার এক-পঞ্চমাংশ), ১৯৬১ সালে দ্বিতীয় পঞ্চবার্ষিকী পরিকল্পনার শেষে ৩০০০টি (জনসংখ্যার ৭০ শতাংশ) ও ১৯৬৪ সালে দেশের সর্বত্র সমষ্টি উন্নয়ন ব্লক গঠিত হয়।  পশ্চিমবঙ্গে বর্তমানে ৩৪১টি ব্লক রয়েছে।   তথ্যসূত্র   বিষয়শ্রেণী:ভারতের স্থানীয় সরকার   বিষয়শ্রেণী:ভারতের অর্থনৈতিক পরিকল্পনা
লক্ষ্মণদিয়ার গাছবাড়ি, ঝিনাইদহ স্থানটি ঝিনাইদহ জেলার শৈলকুপা উপজেলার লক্ষ্মণদিয়া গ্রামের একটি চির সবুজ উদ্ভিদ ও গাছের তৈরি একটি বাড়ি। পরিবেশ রক্ষায় এমন উদ্যোগ নিয়ে বাড়ি তৈরি করায় সারা দেশে ব্যাপক প্রশংসা পেয়েছে ও আলোচিত হয়েছে। এটা বর্তমানে ঝিনাইদহ জেলার একটি অন্যতম পর্যটন এলাকা। এই গাছ বাড়িতে প্রায় পাঁচ হাজার দেশী-বিদেশি গাছ রয়েছে। এই গাছ বাড়ি ঝিনাইদহ-কুষ্টিয়া মহাসড়কের শৈলকুপার চাঁদপুর নামক স্থান থেকে আনুমানিক ৪ কিলোমিটার পূর্বে অবস্থিত।   অবস্থান  লক্ষ্মণদিয়ার গাছবাড়ি ঝিনাইদহ জেলার শৈলকুপা উপজেলার উমেদপুর ইউনিয়নের লক্ষ্মণদিয়া গ্রামে অবস্থিত। এই গাছবাড়িটি কুষ্টিয়া-ঝিনাইদহ মহাসড়কের শৈলকুপা উপজেলার চাঁদপুর নামক স্থান থেকে আনুমানিক ৪ কিলোমিটার পূর্বে অবস্থিত। এই গ্রামের দক্ষিণ প্রান্তের প্রথম বাড়িটি হচ্ছে গাছবাড়ি।   ইতিহাস  এই বাড়ির মালিক মো. আমিনুল ইসলাম। তিনি ঢাকাতে বসবাস করেন এবং সেখানেই ব্যবসা করেন। নিজের গ্রামের বাড়িতে বেড়াতে আসলে থাকার জন্য ও ছোট-খাটো ব্যবসায়িক উদ্দেশ্যে তিনি ২০১৪ সালে গ্রামের বাড়িতে একটি ভবন তৈরি করেন। তিনি গ্রামে একটি নকশা তোলার কাজ ও সেলাই প্রকল্প চালু করেন নাম দেন, আক্তার বানু সেলাই কেন্দ্র। এই প্রকল্পের নাম তার মায়ের নামে করেছিলেন। এরপর তিনি নিজের এই বাড়িটাকে গাছের সংগ্রহ শালা তৈরি করে বিকল্প একটি বাগান তৈরি করার চিন্তা করেন।   বর্ণনা  ঝিনাইদহ জেলার এই গাছবাড়িটি দুইতলা বিশিষ্ট, দুই তলাতেই বহু গাছ রয়েছে। দালানের দেয়ালে জড়ানো রয়েছে গাছ, নিচ তলা ও উপর তলাতে এমনভাবে গাছগুলো জড়ানো রয়েছে, দেখে মনে হবে এই বাড়ির দেয়ালগুলোই গাছের তৈরি। তিনি বাড়িটির দেয়াল ওয়াল কার্পেট নামক গাছ দিয়ে মোড়ানো মুড়িয়েছেন। গোটা বাড়ির চারপাশে ৫০০ চারা রোপণ করেন, যা পরবর্তীকালে গোটা দেয়াল ঘিরে রেখেছে।  এই দুইতলা ভবনের ছাদেও গাছ রয়েছে। সামনের বিশাল আঙ্গিনায় মূল্যবান আর দুর্লভ গাছ রয়েছে। বাড়ির রাস্তার দুই ধার দিয়ে বহু বনজ গাছ রয়েছে। এমনকি বাড়ির সেফটি ট্যাংটিও গাছ দিয়ে সাজানো। এই বাড়িতে নান্দনিক ফুল ও ফলের গাছ রয়েছে, এসব মিলিয়ে বাড়িটি একটি বৃহৎ বাগানে পরিণত হয়েছে।   গাছের সংগ্রশালা  এই বৃহৎ গাছবাড়িটি ১৪ বিঘা জমির উপরে অবস্থিত। এই বাগান প্রকল্প বৃদ্ধি করার জন্য আমিনুল ইসলাম জমি কিনে এর পরিমাণ ১৪ বিঘা করেছেন। ২০২১ সালের গণনা মতে, এ সংগ্রহশালায় নানা প্রজাতির প্রায় ৫ হাজার গাছ রয়েছে। প্রতি মাসেই গাছের সংখ্যা বাড়ছে, কেননা আমিনুল ইসলাম প্রতি সপ্তাহে ঢাকা থেকে বাড়িতে আসার সময় নতুন নতুন গাছ নিয়ে আসেন। তিনি এই সংগ্রহশালায় বিরল প্রজাতির গাছ সংগ্রহের জন্য বেলজিয়াম, পর্তুগাল, মালয়েশিয়া, ভারত, দুবাইসহ অনেক দেশেই ঘুরেছেন।  তার এই গাছবাড়িতে বিরল প্রজাতির গাছ দেখতে পাওয়া যায়, এরমধ্যে বিদেশী গাছের মধ্যে রিটা, নাগলিঙ্গম, অ্যামাজিন, লিলি প্রভৃতি উল্লেখযোগ্য। এই বাগানে দেশীয় ষড়াসহ নানা প্রজাতির গাছ রয়েছে।   আরও দেখুন   শৈলকুপা উপজেলা  ইসলামী বিশ্ববিদ্যালয়, বাংলাদেশ   তথ্যসূত্র   বিষয়শ্রেণী:শৈলকুপা উপজেলা বিষয়শ্রেণী:ঝিনাইদহ জেলার দর্শনীয় স্থান বিষয়শ্রেণী:বাগান
২০১২ বাংলাদেশ চ্যাম্পিয়নশিপ লিগ (বিসিএল), বাংলাদেশ পেশাদার ফুটবল লিগের দ্বিতীয় স্তরের প্রথম মৌসুম যা মার্চ, ২০১২ তে শুরু হয়। উদ্বোধনী লিগে ৭টি দল  ডাবল-লিগ পদ্ধতিতে একে-অপরের সঙ্গে খেলে। কক্সসিটি স্পোর্টিং ক্লাব প্রতিযোগিতায় চ্যাম্পিয়ন হয়।   অংশগ্রহণকারী দলসমূহ ও ভেন্যু  বাংলাদেশ চ্যাম্পিয়নশিপ লিগের প্রথম মৌসুমে অংশগ্রহণের জন্য ১৫ দল আগ্রহ প্রকাশ করেছিল। বাংলাদেশ ফুটবল ফেডারেশন(বাফুফে)-এ আবেদনপত্র জমাকৃত দলগুলো ছিল-ওয়ারী ক্লাব, বাংলাদেশ বয়েজ ক্লাব, সিটি ক্লাব, উত্তর বারিধারা, ঢাকা ওয়ান্ডারার্স, নারায়ণগঞ্জ শুকতারা যুব সংসদ, মহাখালী একাদশ, সিলেট ফুটবল ক্লাব, কক্সসিটি ফুটবল ক্লাব, বাড্ডা জাগরণী সংসদ, অগ্রনী ব্যাংক লিমিটেড ও সিলেট বিয়ানীবাজার ক্লাব। বিয়ানীবাজার সিলেট ও নারায়ণগঞ্জ শুকতারা ক্লাব ২০১০ সালে ‘‘বি’’ লিগের মূল আসর খেলে নেমে গিয়েছিল। তেমনি  ‘‘বি’’ লিগ থেকে বিদায় নেয়া চট্টগ্রাম আবাহনী ও চট্টগ্রাম মোহামেডান। বাফুফে  আবেদনকারী ক্লাব গুলির সাক্ষাৎকার নেয় ২৫ ও ২৬ জুলাই,২০১১ তারিখে। অতঃপর নিম্নোল্লিখিত সাত দলকে লিগে অংশগ্রহণের অনুমতি দেয়ঃ   ক্লাব  শহর আগ্রনী ব্যাংক স্পোর্টিং ক্লাব ঢাকা বিয়ানীবাজার স্পোর্টিং ক্লাব সিলেট  চট্টগ্রাম আবাহনী চট্টগ্রাম  কক্সসিটি স্পোর্টিং ক্লাব কক্সবাজার উত্তর বারিধারা স্পোর্টিং ক্লাব ঢাকা ভিক্টোরিয়া স্পোর্টিং ক্লাব ঢাকা ওয়ারী ক্লাব ঢাকা  বিসিএল-এর ভেন্যু বাফুফে কর্তৃক নির্ধারিত হয়। এই মৌসুমের দুই রাউন্ডের খেলা অনুষ্ঠিত হয় দুটি ভেন্যুতে।  বঙ্গবন্ধু জাতীয় স্টেডিয়ামে উদ্বোধনী ম্যাচ হয় । লিগের প্রথম রাউন্ড ঢাকার কমলাপুর বীরশ্রেষ্ঠ শহীদ সিপাহী মোহাম্মদ মোস্তফা কামাল স্টেডিয়ামে ও দ্বিতীয় রাউন্ড কক্সবাজার জেলার বীরশ্রেষ্ঠ রুহুল আমিন স্টেডিয়াম-এ অনুষ্ঠিত হয়।   চূড়ান্ত পয়েন্ট তালিকা  ১২ ম্যাচে ৫ জয়, ৫ হার এবং ২ ড্র করে ২০ পয়েন্ট নিয়ে কক্স সিটি স্পোর্টিং ক্লাব চ্যাম্পিয়ন হয়। লিগের চ্যাম্পিয়ন ও রানার্সআপ আগামী বাংলাদেশ প্রিমিয়ার লিগে খেলার সুযোগ পাওয়া আর সবচেয়ে কম পয়েন্ট পাওয়া দলটি প্রথম বিভাগ লিগে নেমে যাওয়ার নিয়ম থাকলেও শুধু চ্যাম্পিয়ন দলকে বিপিএল-এ উন্নীত করা হয়। কক্স সিটি ফুটবল ক্লাব চ্যাম্পিয়ন হলে পরের মৌসুমে অর্থ সংকটের কারণে দল গঠন করে না পারায় বিপিএল খেলতে না চাইলে বাফুফে দলটিকে সব ধরনের প্রতিযোগিতা থেকে ৫ বছরের জন্য নিষিদ্ধ করে । এই মৌসুমে পয়েন্ট তালিকার সর্বশেষে  চট্টগ্রাম আবাহনী থাকলেও লিগ থেকে অবনমিত করা করা হয়নি।নংদলখেলেছেজয়ড্রহারপয়েন্ট১কক্সসিটি স্পোর্টিং ক্লাব১২৫৫২১৪১১+৩২০২উত্তর বারিধারা স্পোর্টিং ক্লাব১২ ৩ ৮  ১১৫ ৯ +৬ ১৭৩ওয়ারী ক্লাব১২  ৪৫ ৩ ১৯  ১০+৩ ১৭৪বিয়ানীবাজার স্পোর্টিং ক্লাব১২ ৩ ৭  ২১০ ৮ +২ ১৬৫আগ্রনী ব্যাংক স্পোর্টিং ক্লাব১২  ৪৪ ৪  ১১১৫ -৪ ১৬৬ভিক্টোরিয়া স্পোর্টিং ক্লাব১২ ৩  ৪৫ ১০ ১৩ -৩ ১৯৭চট্টগ্রাম আবাহনী১২ ২  ৩৭ ৮  ১৫-৭ ৯ সূত্রঃ বাংলাদেশ ফুটবল ফেডারেশন   স্পন্সরশিপ  বাফুফে এই মৌসুমের স্পন্সরদের থেকে ৩২ লক্ষ টাকা সংগ্রহ করে।  প্রিমিয়ার ব্যাংক লিমিটেড এই মৌসুমের টাইটেল স্পন্সর করেছিল। 'টাইটেল স্পন্সর' হিসেবে ব্যাংকটি ২০ লক্ষ টাকা বাফুফে-কে প্রদান করে।  এছাড়াও ডেসটিনি গ্রুপ এই মৌসুমের 'কো-স্পন্সর' ছিল। কো-স্পন্সর হিসেবে ডেসটিনি গ্রুও বাফুফে-কে ১২ লক্ষ টাকা প্রদান করে।   আর্থিক পুরস্কার  এই মৌসুমের চ্যাম্পিয়ন দলকে তিন লাখ টাকা এবং রানার্সআপকে দুই লাখ টাকার অর্থ পুরস্কার দেয়া হয়। এছাড়া স্পন্সর প্রতিষ্ঠান থেকে পাওয়া অর্থের অর্ধেক ভাগ করে দেয়া হয় এই মৌসুমে অংশগ্রহণকারী সকল দলকে।   তথ্যসূত্র   বিষয়শ্রেণী:বাংলাদেশ চ্যাম্পিয়নশিপ লিগের মৌসুম বিষয়শ্রেণী:২০১২-এ বাংলাদেশী ক্রীড়া বিষয়শ্রেণী:২০১২-এ বাংলাদেশী ফুটবল
থাম্ব|ওয়াল্টার এসেক্স স্যার (রিচার্ড) ওয়াল্টার এসেক্স (১৩ জানুয়ারী ১৮৫৭ - ১৫ সেপ্টেম্বর ১৯৪১) একজন ব্রিটিশ ব্যবসায়ী এবং লিবারেল পার্টির রাজনীতিবিদ ছিলেন।  জন এসেক্সের বড় ছেলে, তিনি ওয়ালপেপার প্রিন্টিং ব্যবসা এসেক্স অ্যান্ড কোং প্রতিষ্ঠা করেন। তিনি দক্ষিণ লন্ডনের ওয়ান্ডসওয়ার্থ এলাকায় স্থানীয় রাজনীতিতে প্রবেশ করেন। ১৯০০ সালের সাধারণ নির্বাচনে তিনি কেনিংটনের ল্যাম্বেথের আসনে প্রতিদ্বন্দ্বিতা করার জন্য লিবারেল পার্টি দ্বারা নির্বাচিত হন, কিন্তু নির্বাচিত হতে ব্যর্থ হন। ১৯০৬ সালের পরবর্তী সাধারণ নির্বাচনে তিনি গ্লুচেস্টারশায়ারের সিরেন্সস্টারের সংসদ সদস্য নির্বাচিত হন। তিনি ১৯১০ সালের জানুয়ারি পর্যন্ত আসনটি ধরে রেখেছিলেন যখন তিনি তার রক্ষণশীল প্রতিপক্ষ বেঞ্জামিন বাথার্স্টের কাছে পরাজিত হন। ১৯১০ সালের ডিসেম্বরের নির্বাচনে তিনি কমন্সে ফিরে আসেন, যখন তিনি স্টাফোর্ডের প্রতিনিধিত্ব করার জন্য নির্বাচিত হন। তিনি ১৯১৩ সালে নাইট উপাধি লাভ করেন এবং স্টাফোর্ডের সম্মানসূচক ফ্রিম্যান হন।  আসনের পুনর্বণ্টনের পর, এসেক্স ১৯১৮ সালের সাধারণ নির্বাচনে স্টোক-অন-ট্রেন্ট, বার্সলেম- এর নতুন আসনে দাঁড়িয়েছিল কিন্তু নির্বাচিত হয়নি।  এসেক্স দুবার বিয়ে করেছিলেন: ১৮৮১ সালে ডরসেটের সোয়ানেজের মারি চিনচেনের সাথে। ১৮৮৩ সালে তার মৃত্যুর পর তিনি ১৮৮৫ সালে টাইনের নিউক্যাসলের লিজি বেনসনকে বিয়ে করেন, যার সাথে তার চারটি সন্তান ছিল। টুটিং কমনের মুখোমুখি তাদের বাড়িটি ১৮৯৭ সালে সিএফএ ভয়েসি দ্বারা ডিজাইন করা হয়েছিল, কিন্তু যখন লেডি এসেক্স ভয়েসির পরবর্তী সংশোধিত নকশা প্রত্যাখ্যান করেছিল, তখন বাড়িটি ওয়াল্টার কেভ ১৮৯৭ সংস্করণের অনুরূপ লাইনে তৈরি করেছিলেন। তিনি ১৯৪১ সালের সেপ্টেম্বরে গ্লুচেস্টারশায়ারের বোর্টন অন দ্য ওয়াটারে তার বাড়িতে মারা যান।   তথ্যসূত্র   বিষয়শ্রেণী:স্টাফোর্ডের যুক্তরাজ্যের সংসদ সদস্য বিষয়শ্রেণী:যুক্তরাজ্যের সংসদ সদস্য ১৯১০-১৯১৮ বিষয়শ্রেণী:যুক্তরাজ্যের সংসদ সদস্য ১৯০৬-১৯১০ বিষয়শ্রেণী:ইংল্যান্ডের নির্বাচনী এলাকা থেকে উদারপন্থী দল (যুক্তরাজ্য) এর সংসদ সদস্য বিষয়শ্রেণী:১৯৪১-এ মৃত্যু বিষয়শ্রেণী:১৮৫৭-এ জন্ম
This template emits a  "species"  microformat,  according to the current  draft ("straw man") specification. This is recognised by the Operator extension for Firefox (using an  add-in user  script) and by  Swignition.   Wikipedia  editors are invited to comment on or contribute to the development of  this microformat, via the above links.  The microformat is created  by the use of class="biota", and classes for individual  taxonomic ranks, such as class="domain" in a span around {{{domain}}}. Please do not  change or remove those classes other than as part of development of the  microformat. For background information, see microformats on Wikipedia.
সাইলেসীয় উইকিপিডিয়া (সাইলেসীয়: Ślōnskŏ Wikipedyjŏ) হচ্ছে অনলাইন বিশ্বকোষ উইকিপিডিয়ার সাইলেসীয় ভাষার সংস্করণ। ২৬ মে ২০০৮ সালে যাত্রা শুরু হয় এই উইকিপিডিয়ার এবং   অনুযায়ী এই উইকিপিডিয়ায় মোট টি নিবন্ধ,  জন ব্যবহারকারী,  জন প্রশাসক ও টি ফাইল আছে এবং সর্বমোট সম্পাদনা সংখ্যা  টি।  ইতিহাস ২০০৬ সালে সর্বপ্রথম সাইলেসীয় উইকিপিডিয়ার চালুর উদ্যোগ নেওয়া হয় Gazeta Wyborcza: "Będzie Wikipedia po śląsku?", 2006। কিন্তু আলোচনা পাতার নেতিবাচক মন্তব্যের কারণে প্রস্তাবণাটি বাতিল হয়ে যায় http://meta.wikimedia.org/wiki/Requests_for_new_languages/Wikipedia_Upper_Silesian।  তথ্যসূত্র   বহিঃসংযোগ    সাইলেসিয় উইকিপিডিয়া   সাইলেসিয় উইকিপিডিয়ার মোবাইল সংস্করণ  বিষয়শ্রেণী:ভাষা অনুযায়ী উইকিপিডিয়া বিষয়শ্রেণী:২০০৮-এ প্রতিষ্ঠিত ইন্টারনেট সম্পত্তি
ডোরেমন: দ্য রেকর্ড অফ দ্য নোবিতা'স  পারালেল ওয়েস্ট টু ভিজিট (দোরা এ মন্ নোবিতা নো পারারএরুইয়কি) হল ১৯৮৮ সালের অ্যানিমেটেড চলচ্চিত্র। যেটি জাপানের জনপ্রিয় মাঙ্গা ও আনিমে সিরিজ  ডোরেমনের উপর ভিত্তি করে। এটা ১৯৮৮ সালে মুক্তি লাভ করে। নবিতা ও তার সাথীরা ইতিহাসকে আবার আগের মতো করার জন্য অতীতে হিউয়েন সাং কে দানব এর হাত থেকে বাঁচায়।  কাহিনী  নোবিতা, জিয়ান, শিজুকা এবং সুনিও বিদ্যালয়ের "পশ্চিমে যাত্রা" নাটকের জন্য প্রস্তুতি নিচ্ছিল। তারা নাটকে বানর রাজা ভূমিকা কার পালন কতা উচিত সেই সম্পর্কে তর্ক করছিল, তখন নবিতা প্রস্তাব দেয় যে বাস্তব বানর রাজাকে ভূমিকা পালন করতে হবে। যেহেতু বানর রাজা ছিল শুধুমাত্র একটি কিংবদন্তি, নোবিতা ও ডোরেমত সিদ্ধান্ত নেয় তারা টাইম মেশিনে যেয়ে একটি নকল তৈরি করবে ও জিয়ান, শিজুকা এবং সুনিয়োকে প্রমাণ করবে যে তারা সঠিক। দুর্ভাগ্যবশত, ডরেমনের মেশিন কাল্পনিক দানবদের বাস্তব জগতে আসার সুযোগ দেয় ও কাল্পনিক দানব সমগ্র মানবজাতিকে পরাজিত করে, দানব শাসিত ভবিষ্যত বিশ্ব তৈরি করে। পরিবর্তন বিপরীত জন্য, ডোরেমনঃ ও তার বন্ধুরা অতীতে ফিরে যায় ও দানবদের মেশিনে বন্দি করে। ফিরে আসার পথে, তাদের প্রকৃত বানর রাজা ও রিনেইর সাথে দেখা হয়। শেষ পর্যন্ত, তারা দানবদের মেশিনে ফেরত পাঠায় বা ডোরামির সাহায্য নিয়ে তাদের ধ্বংস করে দেয় এবং ভবিষ্যৎ স্বাভাবিকে নিয়ে আসে।  তথ্যসূত্র  বিষয়শ্রেণী:অ্যানিমে চলচ্চিত্র বিষয়শ্রেণী:১৯৮৮-এর চলচ্চিত্র বিষয়শ্রেণী:জাপানি চলচ্চিত্র বিষয়শ্রেণী:ডোরেমনের চলচ্চিত্র বিষয়শ্রেণী:সময় ভ্রমণ সম্পর্কে চলচ্চিত্র
থ্রিলার পপ সম্রাট মাইকেল জ্যাকসনের ষষ্ঠ ষ্টুডিও আ্যালবাম। ইপিক রেকর্ডস এর ব্যানারে এটি বের হয় ১৯৮২ সালের ৩০ নভেম্বর। আ্যালবামটির রেকর্ডিং হয় লস অ্যাঞ্জেলেস এর ওয়েষ্টলেক রেকর্ডিং ষ্টুডিওতে, যার প্রযোজনা বাজেট ছিলো $৭৫০০০০ মার্কিন ডলার। মাত্র এক বছরের মধ্যে থ্রিলার বেষ্ট সেলিং আ্যালবাম অব অলটাইম এর তালিকার সর্বোচ্চ চূড়ায় আরোহণ করে এবং যা এখনও বিদ্যমান।  বিভিন্ন সূত্র মতে থ্রিলার সারা বিশ্বে প্রায় ১১০ মিলিয়ন এর অধিক কপি বিক্রী হয়। যার মধ্যে শুধুমাত্র যুক্তরাষ্ট্রেই এটির ৩১ মিলিয়ন কপি বিক্রি হয়েছিল। আ্যালবামটি পূর্বের সব রেকর্ড ভেঙ্গে ১৯৮৪ সালে সর্বমোট ৮টি গ্র্যামি এ্যাওয়ার্ড জিতে নেয় এবং আ্যালবাম অব দ্যা ইয়ার নির্বাচিত হয়। মাইকেলের থ্রিলাররের মাধ্যমেই প্রথম কোন কৃষ্ণাঙ্গ সঙ্গীত তারকার গান এমটিভিতে প্রচার করা হয়, যা সেসময় বর্ণবৈষম্য দূর করতে অনেক অগ্রণী ভূমিকা রেখেছিলো। বর্তমান সময়ের অতি জনপ্রিয় মিউজিক ভিডিওর প্রচলন শুরু হয় থ্রিলারের মাধ্যমেই। এছাড়া থ্রিলার ২০০৩ সালে রোলিং ষ্টোন ম্যাগাজিনের 500 Greatest Albums of All Time এর তালিকায় ২০তম স্থান দখল করে। ২০০৯ সালে মাইকেলের মৃত্যুর পর এই আ্যালবামের গানগুলো মাত্র এক সপ্তাহে ১ মিলিয়নেরও অধিক ডাউনলোডের রেকর্ড গড়ে।  বিষয়শ্রেণী:মাইকেল জ্যাকসনের অ্যালবাম বিষয়শ্রেণী:গ্র্যামি হল অব ফেম পুরস্কার প্রাপক বিষয়শ্রেণী:১৯৮২-এর অ্যালবাম বিষয়শ্রেণী:বিশ্বরেকর্ডধারী
সঙ্ঘমিত্রা বন্দ্যোপাধ্যায় (জন্ম:১৯৬৮) একজন ভারতীয় বাঙালি কম্পিউটার বিজ্ঞানী এবং কম্পিউটেশনাল জীববিজ্ঞানের বিশেষজ্ঞ। তিনি ২০১০ খ্রিষ্টাব্দে কলকাতার ইন্ডিয়ান স্ট্যাটিস্টিক্যাল ইনস্টিটিউটের অধ্যপক থাকাকালে কারিগরী বিজ্ঞানের জন্য শান্তি স্বরূপ ভাটনগর পুরস্কারে ভূষিত হন। ২০১৭ খ্রিষ্টাব্দে কারিগরী ও কম্পিউটার সায়েন্সের জন্য ইনফোসিস পুরস্কার পান। তিনি বিশেষত ইভলিউশনারী কম্পিউটেশন, প্যাটার্ন নির্ণয়, যন্ত্রবিদ্যা এবং বায়োইনফরমেটিক্স। ২০১১ খ্রিষ্টাব্দের ১ আগস্ট থেকে তিনি ভারতীয় পরিসংখ্যান ইনস্টিটিউটের পরিচালক ছিলেন। কলকাতা, ব্যাঙ্গালোর, দিল্লি, চেন্নাই, এবং তেজপুরে অবস্থিত ভারতীয় স্ট্যাটিস্টিকাল ইনস্টিটিউটের পাঁচটি কেন্দ্রে ও অন্যান্য স্ট্যাটিস্টিকাল কোয়ালিটি কন্ট্রোল ও অপারেশন রিসার্চ ইউনিটে কর্মরত ছিলেন। সঙ্ঘমিত্রা বন্দ্যোপাধ্যায় ইন্ডিয়ান স্ট্যাটিস্টিক্যাল ইনস্টিটিউটের প্রথম মহিলা ডিরেক্টর পদে উন্নীত হন।  শিক্ষা ও কর্মজীবন কলকাতা বিশ্ববিদ্যালয় থেকে ১৯৯২ খ্রিষ্টাব্দে কম্পিউটার বিজ্ঞান বিভাগে স্নাতক ডিগ্রি অর্জনের আগে সঙ্ঘমিত্রা বন্দ্যোপাধ্যায় কলকাতা প্রেসিডেন্সি কলেজ থেকে পদার্থবিজ্ঞানে স্নাতক অর্জন করেন। ১৯৯৮ খ্রিষ্টাব্দে  খড়গপুর ইন্ডিয়ান ইনস্টিটিউট অফ টেকনোলজি থেকে কম্পিউটার বিজ্ঞান বিভাগে মাস্টার ডিগ্রী পান। এরপর তিনি ইন্ডিয়ান স্ট্যাটিস্টিক্যাল ইনস্টিটিউট থেকে পিএইচডি ডিগ্রি লাভ করেন।  পুরস্কার ও সম্মান   স্বর্ণজয়ন্তী ফেলোশিপ   হামবোল্ট ফেলোশিপ, জার্মানি   কারিগরী বিজ্ঞানে শান্তি স্বরূপ ভাটনগর পুরস্কার (২০১০)   জগদীশ চন্দ্র বসু ফেলোশিপ   আইইইই ফেলোশিপ, ২০১৬   কারিগরী ও কম্পিউটার সায়েন্সের জন্য ইনফোসিস পুরস্কার (২০১৭)   কারিগরী বিজ্ঞানের জন্য টি.ডাব্লিউ.এ.এস. পুরস্কার (২০১৮)  তথ্যসূত্র  বহিঃসংযোগ  times of India  ISI faculty personal page  বিষয়শ্রেণী:১৯৬৮-এ জন্ম বিষয়শ্রেণী:জীবিত ব্যক্তি বিষয়শ্রেণী:প্রকৌশল বিজ্ঞানে শান্তি স্বরূপ ভাটনগর পুরস্কার প্রাপক বিষয়শ্রেণী:কলকাতার বিজ্ঞানী বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী
থাম্ব|ডান|250px|পুরুষ Caprella mutica এর অঙ্গসংস্থান। অঙ্গসংস্থান জীববিজ্ঞানের একটি শাখা যা জীবের আকার আকৃতি এবং তাদের নির্দিষ্ট কাঠামোগত বৈশিষ্ট্য অধ্যয়ন নিয়ে কাজ করে।   এর মধ্যে বাহ্যিক দিকগুলি (আকৃতি, গঠন, রঙ, প্যাটার্ন, আকার) অন্তর্ভুক্ত রয়েছে, অর্থাৎ বাহ্যিক অঙ্গসংস্থান (বা আইডোনমি), পাশাপাশি হাড় এবং অঙ্গগুলির মতো অভ্যন্তরীণ অংশগুলির আকার অর্থাৎ অভ্যন্তরীণ অঙ্গসংস্থান (বা শারীরস্থান)। এটি দেহতত্ত্বের বিপরীতে যা মূলত ফাংশন নিয়ে কাজ করে। অঙ্গসংস্থান জীববিজ্ঞানের একটি শাখা যা কোনও জীব বা ট্যাক্সনের স্থূল কাঠামো এবং এর উপাদানগুলির অংশ অধ্যয়ন নিয়ে কাজ করে।   ব্যাকরণ এবং শব্দ ব্যবহার  অঙ্গসংস্থান শব্দটি "প্রাচীন গ্রিক" μορφή, morphé = গঠন এবং λόγος, lógos = পাঠ, বিজ্ঞান শব্দদ্বয়ের মাধ্যমে গঠিত। জোহান উলফগ্যাং ভব গোয়েথে অঙ্গসংগঠন এর জীববৈজ্ঞানিক ধারণাকে উন্নীত করেন (১৭৯০) এবং স্বাধীনভাবে পরবর্তিতে এর উন্নয়ন ঘটান জার্মান শারীরস্থানবিৎ এবং শারীরবিজ্ঞানী কার্ল ফ্রেডরিখ বার্ডাখ (১৮০০)।  ইংরেজ-ভাষী দেশে "আণবিক অঙ্গসংস্থান" কোনপ্রকার যৌগিক অণু যেমন পলিমার ও আরএনএ ইত্যাদিকে বর্ণনা করার জন্য ব্যবহৃত হয়।"স্থূল অঙ্গসংস্থানবিদ্যা" শব্দদ্বয় কোন অঙ্গাণুর যৌথ কাঠামো কিংবা কোন অঙ্গাণুর সাধারণ বর্ণনা এবং প্রতিটির পৃথক গঠন অর্থে ব্যবহৃত হয়।   অঙ্গসংস্থানবিদ্যার শাখা   তুলনামূলক অঙ্গসংস্থানবিদ্যা হল অঙ্গাণুর শারীরিক গঠনের লোকাস-এর গঠনের বিশ্লেষণ এবং শ্রেণিবিন্যাসগত ধাপের ভিত্তি।  প্রায়োগিক অঙ্গসংস্থানবিদ্যা অঙ্গসংস্থানগত বৈশিষ্ট্যের গঠন ও কার্যক্রমের পারস্পরিক সম্পর্ক নিয়ে আলোচনা করে।  পরীক্ষামূলক অঙ্গসংস্থানবিদ্যা পরীক্ষাগতভাবে অঙ্গাণুর বহিঃঅঙ্গসংস্থানের বাহ্যিক প্রভাবকের ক্রিয়াসমূহ এবং জেনেটিক প্রকরণ নিয়ে আলোচনা করে।  এনাটমি হল বিজ্ঞানের এক শাখা যা মানুষ, প্রাণী এবং অন্যান্য জীবিত অঙ্গাণুসমূহের শারীরিক গঠন নিয়ে আলোচনা করে।Merriam-Webster: Anatomy   আরও দেখুন    তুলনামূলক শারীরতত্ত্ব  পতঙ্গ অঙ্গসংস্থানবিদ্যা  মরফোমেট্রিক্স  নিউরোমরফোলজি  ফেনেটিকস  ফেনোটাইপ  ফিনোটাইপীয় নমনীয়তা  উদ্ভিদ অঙ্গসংস্থানবিদ্যা   তথ্যসূত্র     বিষয়শ্রেণী:জীববিজ্ঞান বিষয়শ্রেণী:তুলনামূলক শারীরতত্ত্ব বিষয়শ্রেণী:জীববিজ্ঞানের শাখা
২০২৪–২৫ বাংলাদেশ প্রিমিয়ার লিগ ২০০৭ সালে প্রতিষ্ঠিত হওয়ার পর থেকে বাংলাদেশ প্রিমিয়ার লিগের ১৭তম আসর। লিগে মোট ১০টি ফুটবল ক্লাব প্রতিদ্বন্দ্বিতা করছে। দেশের শীর্ষ ফুটবল প্রতিযোগিতা ২৯ নভেম্বর ২০২৪-এ শুরু হয়ে এবং ২৯ মে ২০২৫-এ শেষ হয়। বসুন্ধরা কিংস আগের মৌসুমে টানা ৫ম শিরোপা জয় লাভ করে ডিফেন্ডিং চ্যাম্পিয়ন ছিল।  দল দুটি দল ২০২৪-২৫ বিপিএল থেকে ২০২৪-২৫ বিপিএল এ উন্নীত হবে এবং একটি দল ২০২৩-২৪ বিপিএল থেকে ২০২৪-২৫ বিসিএল এ অবনমিত হবে।  পরিবর্তন  ২০২৩-২৪ বিসিএল থেকে উন্নীত ২০২৩-২৪ বিপিএল থেকে অবনমন  ২০২৪-২৫ বিপিএল থেকে নাম প্রত্যাহার ফকিরেরপুল ওয়াইএমসিঢাকা ওয়ান্ডারার্স  শেখ জামাল ডিসিশেখ রাসেল কেসি  স্টেডিয়াম এবং অবস্থান  + দল অবস্থান স্টেডিয়াম ধারণক্ষমতা ঢাকা আবাহনী কুমিল্লা শহীদ ধীরেন্দ্রনাথ দত্ত স্টেডিয়াম ১৮,০০০  বাংলাদেশ পুলিশ ময়মনসিংহ রফিক উদ্দীন ভূঁইয়া স্টেডিয়াম ২৫,০০০  বসুন্ধরা কিংস ঢাকা বসুন্ধরা কিংস এরিনা ১৪,০০০  ব্রাদার্স ইউনিয়ন মুন্সীগঞ্জ শহীদ বীরশ্রেষ্ঠ ফ্লাইট লেফটেন্যান্ট মতিউর রহমান স্টেডিয়াম ১০,০০০ চট্টগ্রাম আবাহনী ময়মনসিংহ রফিক উদ্দীন ভূঁইয়া স্টেডিয়াম ২৫,০০০  ঢাকা ওয়ান্ডারার্স গাজীপুর শহীদ বরকত স্টেডিয়াম ৫,০০০  ফকিরেরপুল ওয়াইএমসি  গাজীপুর শহীদ বরকত স্টেডিয়াম ৫,০০০  ফর্টিস ঢাকা বসুন্ধরা কিংস এরিনা ১৪,০০০  মোহামেডান এসসিকুমিল্লাশহীদ ধীরেন্দ্রনাথ দত্ত স্টেডিয়াম ১৮,০০০  রহমতগঞ্জ এমএফএস মুন্সীগঞ্জ শহীদ বীরশ্রেষ্ঠ ফ্লাইট লেফটেন্যান্ট মতিউর রহমান স্টেডিয়াম ১০,০০০    কর্মী, কিট, স্পনসর   দল প্রধান কোচ অধিনায়ক  কিট প্রস্তুতকারক শার্ট স্পনসর (বুকে) ঢাকা আবাহনী  মারুফুল হক  মোহাম্মদ হৃদয়  বিআইআরডি বাংলাদেশ পুলিশ  মাহবুবুল হক জুয়েল  এম এস বাবলু ক্লাব উৎপাদিত  বসুন্ধরা কিংস  ভ্যালেরিউ টিটা  মিগুয়েল ফিগুয়েইরা ক্লাব উৎপাদিত  পকেট ব্রাদার্স ইউনিয়ন  ওমর সিসে  আশরাফুল ইসলাম রানা ক্লাব উৎপাদিত  বিশ্বাস বিল্ডার্স লিমিটেড চট্টগ্রাম আবাহনী  সাইফুর রহমান মনি  তৌহিদুল আলম সবুজ ডিজাইনএক্স  ঢাকা ওয়ান্ডারার্স  শাহাদাত হোসেন  মোহাম্মদ ইমন ক্লাব উৎপাদিত  আরাত ট্যুরস অ্যান্ড ট্রাভেলস ফকিরেরপুল ওয়াইএমসি   আলবার্ট লিয়াপিন  রফিকুল ইসলাম ফর্টিস  মাসুদ পারভেজ কায়সার  পা ওমর বাবু টিওআরআর টিওআরআর লিমিটেড মোহামেডান এসসি  আলফাজ আহমেদ  সুলেমান দিয়াবাত স্পোর্টস অপারেল ডিজাইন  ম্যাক্স গ্রুপ  রহমতগঞ্জ এমএফএস  কামাল বাবু  নাবিব নেওয়াজ জীবন বিআইআরডি   লিগ টেবিল   ফলাফল ফলাফল টেবিল   ম্যাচ প্রতি ফলাফল    ম্যাচ সাপ্তাহিক প্রতি অবস্থান   আরো দেখুন  ২০২৪–২৫ বাংলাদেশ চ্যাম্পিয়নশিপ লিগ  ২০২৩–২৪ ফেডারেশন কাপ ২০২৪ বাংলাদেশ চ্যালেঞ্জ কাপ  তথ্যসূত্র  বহিঃসংযোগ  বিপিএল ফুটবল (অফিসিয়াল ওয়েবসাইট) বিপিএল ফুটবল (অফিসিয়াল ফেসবুক পেজ)  বিষয়শ্রেণী:বাংলাদেশ ফুটবল লিগের মৌসুম বিষয়শ্রেণী:২০২৪-এ বাংলাদেশী ফুটবল বিষয়শ্রেণী:২০২৫-এ বাংলাদেশী ফুটবল
উল্লাপাড়া সদর ইউনিয়ন বাংলাদেশের রাজশাহী বিভাগের সিরাজগঞ্জ জেলার উল্লাপাড়া উপজেলার অন্তর্গত একটি ইউনিয়ন পরিষদ। এটি ৩৬.৯৭ বর্গকিমি (১৪.২৭ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২৭,৪০৭ জন। ইউনিয়নটিতে মোট গ্রামের সংখ্যা ১৪টি ও মৌজার সংখ্যা ৯টি।   তথ্যসূত্র    বহিঃসংযোগ   অফিসিয়াল ওয়েবসাইট  বিষয়শ্রেণী:উল্লাপাড়া উপজেলার ইউনিয়ন
১৫নং ওয়ার্ড হল ঢাকা দক্ষিণ সিটি কর্পোরেশনের একটি প্রশাসনিক ওয়ার্ড, যা অঞ্চল-১ এর অন্তর্গত। এটি প্রাক্তন ঢাকা সিটি কর্পোরেশনর ৪৯ নং ওয়ার্ড ছিল। মেগাসিটি ঢাকার ধানমন্ডি থানায় ওয়ার্ড নং ১৫ অবস্থিত। এবং ওয়ার্ডটি বাংলাদেশ জাতীয় সংসদের ঢাকা-১০ আসনের অন্তর্গত। এ ওয়ার্ডের বর্তমান কাউন্সিলর হলেন জনাব মোঃ রফিকুল ইসলাম বাবলা। তিনি যুবলীগ নেতা।   বিবরণ  ওয়ার্ড নং ১৫ ঢাকা শহরের ধানমন্ডি আবাসিক এলাকা, ধানমন্ডি রোড নং ১৫ স্টাফ কোয়াটার, পূর্ব রায়ের বাজার, ঈদগাহ রোড, শেরে বাংলা রোড, হাজী আফসারউদ্দিন রোড ও হাতেমবাগ এলাকা নিয়ে গঠিত।   ইতিহাস   কাউন্সিলর ও নির্বাচন  নির্বাচনকাউন্সিলররাজনৈতিক দলসূত্র  ২০১৫    ২০২০ রফিকুল ইসলাম বাবলা বাংলাদেশ আওয়ামী লীগ   তথ্যসূত্র  বিষয়শ্রেণী:ঢাকা দক্ষিণ সিটি কর্পোরেশনের ওয়ার্ড